text: 
  " Man sover jo tungt om morgenen, men braget vækkede mig, og jeg 
  kunne pludselig høre, at det knitrede ovenpå, " fortæller Ib Oustrup 
  til B.T..
  
  Lynhurtigt kom han ud af sengen og op på første sal, hvor familiens 
  fire drenge i alderen syv til 17 år lå og sov.
  
  " Jeg råbte på børnene, og da jeg nåede op, var den ældste allerede
   vågen, og jeg fik alle børnene med ned i stuen i god behold, " 
  siger Ib Oustrup til B.T..
  
  Branden brød ud i lys lue ved 5.30-tiden søndag morgen i huset på 
  Møn, og børnenes mor, Annette Laigaard, der er socialchef på Møn, 
  måtte i første omgang skaffe sig selv husly hos naboerne, mens Ib 
  Oustrup igen gik op på 1. salen.
  
  " Jeg forsøgte at redde, hvad jeg kunne af værdipapirer og lignende, 
  men måtte opgive, " siger Ib Oustrup, der fik anden grads 
  forbrændinger på skuldrene og i ansigtet.
  
  " I stedet måtte vi stå og se på, at flammerne raserede førstesalen,
   indtil brandvæsenet nåede frem efter små 20 minutter.
  
  
  
  